text: Eitt er, ið kallast “road movie” og í bókmentaheiminum finnast eisini “road novels”, altso “vegaskaldsøgur”. Kjarr er næstan tað, men vegurin er fyri tað mesta ein tokbreyt, so Kjarr kann kanska kallast “a rail novel”, ella ein “sporskaldsøga”.
text: #000004
text: Bókin er um ungu kvinnuna Laura, 21 ár, sum eftir ein traumatiserandi barndóm roynir at fóta sær. Mitt sum hon roynir at liva eitt so friðarligt lív sum gjørligt, finnur hon eina beinagrind av einum menniskja undir einum pílakjarri og av orsøkum, hon næstan ikki skilur sjálv, ger hon av at finna loysninga á gátuni sjálv, heldur enn at fara til løgregluna við óhugnaligu finningini. Leitan førir hava út á eina langa ferð, úr Lamba til Suðurfraklands og heim aftur, og onki er so, sum tað sær út til at vera.
text: #000005
text: Hugskotið til søguna fekk eg onkuntíð 1989-91, tá eg arbeiddi sum urtagarðskvinna í Havn, men ikki fyrr enn nógv ár seinni fekk eg av álvara hug at skriva søguna. Hon skuldi vera sum ein dagbók við myndunum hjá ungu kvinnuni.
text: #000006
text: Meðan eg skrivaði skaldsøguna leitaði eg eftir teknara. Tað skuldi vera ein ung kvinna, ein av hesum, sum hevur teknað altíð, so tað var lættari hjá henni at spæla leiklutin sum Laura. Eftir nakrar miseydnaðar roynir játtaði Kathrina Skarðsá at taka stóru uppgávuna á seg.
text: #000007
text: Hon gjørdi júst tað, sum eg mest ynskti: hon avgjørdi at illustera bókina so hvørt sum hon læs, so hon eins og Laura, ikki vist hvat lá fyri framman. Eg haldi tað er tí, at bókin er vorðin so væleydnað. Kathrina hevur veruliga verið Laura og liva seg ígjøgnum hennara upplivingar, bæði stuttligar og harðar.
text: #000008
text: Sum høvundur kann eg ikki takka Kathrinu nóg nógv fyri hetta. Hon hevur fingið Kjarr at síggja út, júst sum eg ynskti mær tað.
text: #000009
text: Pætur Eyðunsson Jensen hevur sett bókina upp, so hon kom at kennast sum ein verulig ferðadagbók.
text: #000010
text: Kjarr kom út í november 2020 á vælvitjaðum tiltakið í Norðurlandahúsinum, hóast regnið glýmdi niður. Soleiðis var tiltakið lýst:
text: #000011
text: Rakel Helmsdal hevur skrivað eina ungdómsskaldsøgu, sum bæði í innihaldi og formi ferðast nýggjar leiðir og hevur víðan listaligan sjónarring. Hetta er ein fangandi og nemandi søga, sum lesarin upplivir bæði ígjøgnum ymisk tekst- og frásøgusnið og myndir: frásøgurødd, dagbókatekstir, tankatekstir, listar, skitsur og myndir bera øll søguna hjá høvuðspersóninum, Lauru, fram. Kathrina Skarðsá hevur myndprýtt bókina og givið henni eitt nýskapandi og sermerkt snið.
text: #000012
text: Ein beinagrind í einum kjarri. Ein knústur barndómur. Ein verð, sum tú ikki visti var til, men kanska hoyrir heima í. Eitt lítlafingurbein í lummanum og ein ryggsekkur á bakinum. Søgan um Lauru er ein ferð ígjøgnum minnir, manesjur við logandi kyndlum og ein leitan eftir svarum upp á brennandi spurningar. Einasta vitnið: dagbókin.
text: #000013
text: Síðani er nógv vatn runnið í ánna og bókin hevur, ein og “Hon, sum róði eftir ælaboganum” gjørdi, liva sítt stilla lív í 2 ár, uttan at høvundurin hevur hoyrt nógv til hana.
text: #000015
text: Tó hevur eitt resumé-ummæli av bókini verið í Dimmalætting og lisið í Kringvarpinum. Og eitt ummæli av uppbyggingini av skaldsøguni var í Varðanum 88.
text: #000016
text: Her eru nakrar myndir frá døgunum, tá Kjarr kom út:
text: #000017
text: Annika Dalsgaard sigur frá síni lesiuppliving
text: #000018
text: Marna Jacobsen, ritstjóri, bjóðar vælkomin
text: #000019
text: English resumé:“Kjarr” (Shrub) is a novel for adults and young adults, and it is artistically groundbreaking both in its form and content. The story is catching and moving and is told through different narrative styles, texts and illustrations: story-telling, diary text, thoughts on paper, listings, sketches and illustrations tell the story about the main character, Laura.A skeleton is found in a shrubbery. A broken childhood. A world, which you didn’t know of but maybe belong in. A bone of a little finger in the pocket and a rucksack on the back. The story about Laura is a journey through memories, circuses with burning torches and a search for answers to crucial questions. The only witness: the diary .
text: #000020
text: Kathrina Skarðsá has made the unique illustrations and the novel is published by BFL.
text: #000021
text: Leave a Reply Cancel reply
text: #000022
text: Your email address will not be published. Required fields are marked *
text: #000023
text: Save my name, email, and website in this browser for the next time I comment.
text: #000024
text: Nýggjastu greinarnar / Recent Post
text: #000027
text: Dreymsótt – nýggj dystopisk skaldsøga / Dream Death – new dystopian novel
  Hon sum róði eftir ælaboganum, nú á 4 málum / She Rowed after the Rainbow, now in 4 languages
  Hvar eru Sunny og Súni? – Where are Sunny and Súni?
text: #000028
text: Get every new post on this blog delivered to your Inbox.
text: #000029